CELEX: 62020CN0620
Language: sk
Date: 2020-11-19 00:00:00
Title: Vec C-620/20 P: Odvolanie podané 19. novembra 2020: International Management Group (IMG) proti rozsudku Všeobecného súdu (siedma komora) z 9. septembra 2020 vo veci T-381/15 RENV, IMG/Komisia

25.1.2021   
            
            
               SK
            
            
               Úradný vestník Európskej únie
            
            
               C 28/31
            
         
      Odvolanie podané 19. novembra 2020: International Management Group (IMG) proti rozsudku Všeobecného súdu (siedma komora) z 9. septembra 2020 vo veci T-381/15 RENV, IMG/Komisia
      (Vec C-620/20 P)
      (2021/C 28/51)
      Jazyk konania: francúzština
      
         Účastníci konania
      
      
         Odvolateľka: International Management Group (IMG) (v zastúpení: L. Levi, J.-Y. de Cara, avocats)
      
         Ďalší účastník konania: Európska komisia
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil rozsudok Všeobecného súdu z 9. septembra 2020 vo veci T-381/15/RENV,
               
            
                  —
               
               
                  v dôsledku toho vyhovel návrhom odvolateľky uplatneným na prvom stupni a potom upraveným, a teda
               
            
                  —
               
               
                  uložil ďalšiemu účastníkovi konania povinnosť nahradiť majetkovú a nemajetkovú ujmu, ako je upravená v jej pripomienkach po vrátené veci T-381/15 RENV,
               
            
                  —
               
               
                  uložil ďalšiemu účastníkovi konania povinnosť nahradiť všetky trovy konania.
               
            
         Odvolacie dôvody a hlavné tvrdenia
      
      Na podporu odvolania odvolateľka uplatňuje nasledujúce odvolacie dôvody:
      
                  a)
               
               
                  O protiprávnosti konania Komisie
                  
                              1.
                           
                           
                              Porušenie rozsudku Súdneho dvora z 31. januára 2019, International Management Group/Komisia (C-183/17 P a C-184/17 P).
                           
                        
                              2.
                           
                           
                              V napadnutom rozsudku je nesprávne vyložený pojem „medzinárodná organizácia“ stanovený finančnými predpismi: porušenie medzinárodného uznania, porušenie hierarchie noriem, porušenie už citovaného rozsudku Súdneho dvora z 31. januára 2019 a finančných predpisov.
                           
                        
                              3.
                           
                           
                              Porušenie zásady riadnej správy vecí verejných.
                           
                        
                              4.
                           
                           
                              V napadnutom rozsudku je nesprávne uplatnený pojem dostatočne závažné porušenie právnej normy, ktorá priznáva práva jednotlivcom.
                           
                        
            
                  b)
               
               
                  O ujme
                  
                              1.
                           
                           
                              V súvislosti s návrhmi uvedenými v bode 40 prvej až tretej zarážke napadnutého rozsudku: porušenie zásady naturálnej náhrady, porušenie povinnosti súdu uviesť odôvodnenie, porušenie podmienok prípustnosti, porušenie článku 76 písm. e) a článku 84 ods. 1 Rokovacieho poriadku Všeobecného súdu.
                           
                        
                              2.
                           
                           
                              V súvislosti s návrhmi uvedenými v bode 40 štvrtej zarážke napadnutého rozsudku: porušenie povinnosti súdu uviesť odôvodnenie, porušenie článku 76 písm. e) a článku 84 ods. 1 Rokovacieho poriadku Všeobecného súdu.
                           
                        
                              3.
                           
                           
                              V súvislosti s nemajetkovou ujmou: porušenie zásady naturálnej náhrady, porušenie povinnosti súdu uviesť odôvodnenie; porušenie článku 76 písm. e) a článku 84 ods. 1 Rokovacieho poriadku Všeobecného súdu; porušenie neobmedzenej právomoci súdu.